Frenk Lempard roppa-rosa bir yillik tanaffusdan so‘ng Angliya Premer-ligasiga qaytdi. Foto: AP «Everton» klubi jamoa bosh murabbiyi sifatida Frenk Lempard tayinlanganini e’lon qildi. Angliyalik mutaxassis liverpulliklar bilan 2024 yilgacha amal qiladigan 2,5 yillik shartnoma imzoladi. Lempardni «Everton»ning eronlik xo‘jayini Farhod Moshirining shaxsan o‘zi rasman tanishtirdi. Liverpul klubi 16 yanvar kuni ispaniyalik mutaxassis Rafael Benitesni iste’foga chiqargandi. Eslatib o‘tamiz, Lempard 2021 yilning yanvar oyida «Chelsi»dan iste’foga chiqarilib, hozirgacha ishsiz edi. Ma’lumot o‘rnida, «Everton» APLda 20 o‘yindan keyin 19 ochko bilan turnir jadvalida 16-o‘rinni egallab turibdi.